Νιου Γιορκ Ρεντ Μπουλς

Η Νιου Γιορκ Ρεντ Μπουλς (αγγλικά: New York Red Bulls) είναι αμερικάνικη επαγγελματική ποδοσφαιρική ομάδα με έδρα το Χάρσιον (Νιου Τζέρσεϊ), η οποία και εκπροσωπεί την Μητροπολιτική Περιοχή της Νέας Υόρκης. Ο σύλλογος συμμετέχει στην Ανατολική Περιφέρεια της Μέιτζορ Λιγκ Σόκερ (MLS). Αποτελεί μία από τις δέκα ομάδες-ιδρυτικά μέλη της MLS καθώς αγωνίζεται στο πρωτάθλημα από τη δημιουργία του. Η ομάδα ήταν, μεν, ιδρυτικό μέλος της MLS (1996), όμως, έκτοτε, το όνομά της έχει υποστεί αρκετές αλλαγές. Ο σύλλογος ήταν, αρχικά, γνωστός με την ονομασία Νιου Γιορκ/Νιου Τζέρσεϊ ΜέτροΣταρς έως το 1997. Από την σεζόν 1998 και ως το 2005, η ομάδα ήταν γνωστή ως, απλώς, ΜέτροΣταρς. Στις 9 Μαρτίου 2006, ο σύλλογος πωλήθηκε στη Red Bull GmbH, κάτι που οδήγησε και στην σημερινή ονομασία της ομάδας.

Είναι οι μοναδική από τις πρώτες ομάδες της MLS που να μην έχει κατακτήσει κάποιο σημαντικό τίτλο (συμπεριλαμβανομένης της regular season, των πλέι-οφ, καθώς και των νοκ-άουτ διοργανώσεων) από την ίδρυσή της. Η καλύτερη πορεία της ομάδας σε μια σεζόν της MLS, ήταν όταν έφτασε στον τελικό του MLS Cup το 2008. Για το US Open Cup, οι ΜέτροΣταρς είχαν φτάσει τρεις φορές ως τα ημιτελικά της διοργάνωσης (1997, 1998, 2000), προτού φτάσουν στον πρώτο τους τελικό το 2003, όπου και ηττήθηκαν με σκορ 1–0 από την Σικάγο Φάιαρ. Στις 26 Αυγούστου 2000, ο Κλιντ Μάτις των Metros κατάφερε να σημειώσει ρεκόρ επίτευξης τερμάτων στην ιστορία της MLS, πετυχαίνοντας συνολικά πέντε σε μια αναμέτρηση απέναντι στην Ντάλας Μπερν.

Μεταξύ των σημαντικότερων παικτών που έχουν περάσει από το ρόστερ του συλλόγου περιλαμβάνονται οι Τζιοβάνι Σαβαρέζε, Τιμ Χάουαρντ, Τόνι Μεόλα, Ταμπ Ράμος, Αλέξι Λάλας, Κλιντ Μάτις, Τζόουζι Άλτιντορ, Μάικλ Μπράντλεϊ, Κλαούντιο Ρέινα, Έντι Πόουπ, Ρομπέρτο Ντοναντόνι, Λόταρ Ματέους, Αδόλφο Βαλένσια, Γιουρί Τζορκαέφ, Αμάδο Γκεβάρα, Χουάν Πάμπλο Άνχελ, Τιερί Ανρί, Ζουνίνιο Περναμπουκάνο, Γιαν Γκούναρ Σόλι, Τιμ Ριμ, Ραφαέλ Μάρκες, και Τιμ Κέιχιλ. Η ομάδα είχε, επίσης, σημαντικούς τεχνικούς που πέρασαν από την τεχνική της ηγεσία, συμπεριλαμβανομένων των Κάρλος Κεϊρόζ, Κάρλος Αλμπέρτο Παρέιρα, Μπόρα Μιλουτίνοβιτς, Μπομπ Μπράντλεϊ, Μο Τζόνστον, Μπρους Αρίνα και Χανς Μπάκε.Arena named Red Bulls sporting director, coach  Press release via Red Bull New York official siteArena joins Red Bulls; coach cautious about U.S. team  article via Soccernet

Χρώματα και έμβλημα
Κατά τη διάρκεια της πρώτης περιόδου της ομάδας, οι ΜέτροΣταρς είχαν αμιγώς μαύρες ή λευκές φανέλες, ενώ στη συνέχεια χρησιμοποιούσαν φανέλες με μαύρες και κόκκινες κάθετες ρίγες. Έπειτα από την εξαγορά του συλλόγου από τη Red Bull, η ομάδα διαθέτει εμφανίσεις με λευκή φανέλα και κόκκινο παντελόνι, όπως και ένα εξέχων λογότυπο της Red Bull.

Στάδιο

 Giants Stadium, Ιστ Ράδερφορντ, Νιου Τζέρσεϊ (1996–2009)
 Columbia Soccer Stadium, Νέα Υόρκη (1997)
 Yurcak Field, Πισκάταγουεϊ, Νιου Τζέρσεϊ (1999, 2003) 3 παιχνίδια στο US Open Cup
 Mitchel Athletic Complex, Γιούνιοντεϊλ, Νέα Υόρκη (2000–2001)
 Red Bull Arena, Χάρισον, Νιου Τζέρσεϊ (2010–σήμερα)

Η ομάδα έχει χρησιμοποιήσει κατά καιρούς διάφορα γήπεδα ως έδρα. Σήμερα διεξάγει τους εντός έδρας αγώνες της στη Red Bull Arena, στο Χάρισον του Νιου Τζέρσεϊ, η οποία άνοιξε το 2010. Προηγουμένως η ομάδα αγωνιζόταν στο Giants Stadium, όπου διεξήγαγε τους εντός έδρας αγώνες της από το 1996 μέχρι το τέλος της περιόδου του 2009. Το στάδιο βρίσκεται στο Ιστ Ράδερφορντ του Νιου Τζέρσεϊ. Η έδρα της ομάδας βρίσκεται στο Χάρισον.Red Bull New York Staff List. New York Red Bulls Front Office. Retrieved June 24, 2011. Το στάδιο έχει χωρητικότητα 25.189 θέσεων.

ΔιακρίσειςMLS CupΦιναλίστ (1): 2008MLS Supporters' ShieldΝικήτρια (2): 2013, 2015MLS Eastern ConferenceΝικήτρια (Regular Season) (4): 2000, 2010, 2013, 2015MLS Western ConferenceΝικήτρια (Playoff) (1): 2008Lamar Hunt U.S. Open CupΦιναλίστ (1): 2003Ήσσονος σημασίας τρόπαια:Atlantic Cup (5): 2003, 2010, 2011, 2013, 2015La Manga Cup (1): 2004Walt Disney World Pro Soccer Classic (1): 2010Emirates Cup' (1): 2011

 Παραπομπές 

 Εξωτερικοί σύνδεσμοι 

 MSG Network Red Bulls

Κατηγορία:Αθλητισμός στη Νέα Υόρκη
Κατηγορία:Ιδρύσεις ποδοσφαιρικών ομάδων το 1995

Κατηγορία:Red Bull